רזילין

רזילין (Resilin) הוא חלבון היוצר מבנים אלסטיים בקוטיקולה של חרקים רבים. המבנים המיוצרים מחלבון זה מאפשרים לחרקים, למשל, לקפוץ גבוה מאוד ובמהירות.

הרזילין נחשב לאחד החומרים הכי אלסטיים המוכרים לאדם. גמישותו של הרזילין קרובה לשלמות, שכן הוא מסוגל לשחרר 96 אחוזים מן האנרגיה המושקעת במתיחתו (לעומת, למשל, 85 אחוזים שיכול גומי משובח).

המנגנון המפעיל את הרזילין, ברמה המולקולרית, הוא מנגנון של נצרה (click mechanism), המסוגל לשחרר את האנרגיה האצורה בו בבת אחת.

החלבון התגלה לראשונה בידי וייס-פוג (Torkel Weis-Fogh). את עיקר מחקרו על חלבון זה הוא פרסם בין השנים 1958 ל-1966.

קישורים חיצוניים

הערות שוליים

קטגוריה:ערכים שבהם תבנית בריטניקה אינה מתאימה
קטגוריה:חלבונים